== Baggrund ==
Kjølbro bestod sin [[Jurist|juridiske]] [[kandidateksamen]] fra [[Københavns Universitet]] i [[1992]]. Fra 1994 til 1996 arbejde Kjølbro som dommerfuldmægtig ved [[Retten på Færøerne]] i [[Tórshavn]], men vendte tilbage til [[Justitsministeriet]] i 1996, hvor han blandt andet har arbejdet med menneskerettigheder, herunder behandling af klagesager for [[Den Europæiske Menneskerettighedsdomstol]] og rådgivning om menneskerettigheder i forbindelse med lovgivning og konkrete sager. Kjølbro var dommer i [[Københavns Byret]] fra 2004 til 2005, og samtidig konstitueret landsdommer i [[Østre Landsret]] i 2004. Fra 1. april 2005 til 2014 arbejde han som landsdommer, hvor han også var assisterende retsformand fra 2010.<ref>[http://assembly.coe.int/ASP/Doc/XrefViewPDF.asp?FileID=20293&Language=EN  assembly.coe.int]</ref> Siden 1. april 2014 har Kjølbro været Danmarks dommer ved [[Den Europæiske Menneskerettighedsdomstol]] i [[Strasbourg]], som efterfølger for [[Peer Lorenzen]]. Hans embedsperiode ved EMD forventes at udløbe den [[31. marts]] [[2023]].<ref>[http://echrblog.blogspot.de/2014/01/new-danish-judge-at-court.html New Danish Judge at the Court], hentet 24. oktober 2017.</ref> Kjølbro blev valgt til i 2020 at overtage posten som vicepræsident ved den Europæiske Menneskerettighedsdomstol.<ref>https://advokatwatch.dk/Advokatnyt/Karriere/article11813645.ece</ref>
Levende_personer Personbillede_savnes Jura Retsvæsen Organisationer